**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis irprecizēt epidemioloģiskās drošības pasākumus Covid-19 infekcijas izplatības ierobežošanai attiecībā uz publisko pasākumu norisi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Epidemioloģiskās drošības likuma 3.panta otro daļu un Covid-19 infekcijas izplatības pārvaldības likuma 4.panta 1., 2., 3. un 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 9.jūnija noteikumi Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību.MK noteikumu Nr.360 38.348.apakšpunkts šobrīd paredz, ka, sniedzot izklaides un kultūras (kino un teātra izrādes, koncerti, izstādes, muzejpedagoģiskas un izglītojošas norises u.c.) pakalpojumus, blakus sēdvietās var atrasties ne vairāk kā divas personas, kas nav vienas mājsaimniecības locekļi, un ne vairāk kā četras personas, kas ir vienas mājsaimniecības locekļi.MK noteikumos Nr.360 noteiktais skaitliskais ierobežojums attiecībā uz vienā mājsaimniecībā dzīvojošajiem faktiski neļauj kopā pasākumā atrasties diviem vecākiem un trīs bērniem, kā arī gadījumos, ja izklaides vai kultūras pasākums tiek apmeklēts lielākā ģimenes lokā kopā ar vienā mājsaimniecībā dzīvojošiem vecvecākiem vai citiem mājsaimniecības locekļiem, liekot sadalīt mājsaimniecības, kuras ikdienā dzīvo kopā. Vienlaikus MK noteikumu Nr.360 6.2.1.apakšpunkts paredz, ka, neievērojot divu metru fizisku distanci, jau šobrīd publiskās iekštelpās un ārtelpās vienlaikus var pulcēties personas, kas dzīvo vienā mājsaimniecībā. MK noteikumu Nr.360 6.2.1.apakšpunkts nenosaka šādas mājsaimniecības skaita ierobežojumu.Ņemot vērā minēto, Projekts paredz veikt grozījumu un izteikt MK noteikumu Nr.360 38.34 8.apakšpunktu jaunā redakcijā, kas nosaka, ka blakus sēdvietās pasākumos var atrasties vienas mājsaimniecības pārstāvji līdz 10 personām, tai skaitā četri pieaugušie un seši bērni, tādējādi nosakot, ka prasība par divu metru distanci sēdvietu izkārtošanā tiek attiecināta uz divām personām, kas nav vienas mājsaimniecības locekļi vai vienas mājsaimniecības sēdvietām. Mājsaimniecību pārstāvju atbilstība tiks identificēta, personalizējot biļetes to iegādes vietā un/vai identificējot personas ieejas biļešu kontroles un apsēdināšanas brīdī. Pasākuma rīkotājs ir atbildīgs par to, ka pasākuma norises vietā apmeklētāji atrodas tiem paredzētajās vietās. Līdztekus MK noteikumu Nr.360 38.27 punkts paredz, ka personas, kurām ir  sadarbspējīgs pārslimošanas sertifikāts, kas apliecina, ka persona ir pārslimojusi Covid-19 infekciju, vai sadarbspējīgs vakcinācijas sertifikāts, kas apliecina, ka persona ir vakcinēta pret Covid-19 infekciju un ir pagājušas četrpadsmit dienas pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai Pasaules Veselības organizācijas atzītām vakcīnām atbilstoši vakcīnas lietošanas instrukcijai vai no divdesmit divām līdz deviņdesmit dienām pēc vakcīnas „Vaxzevria” pirmās devas saņemšanas un uzreiz pēc „Vaxzevria” otrās devas saņemšanas, vai personas, kurām kopš laboratoriski apstiprinātas SARS-CoV-2 inficēšanās epizodes,  nosakot SARS-CoV-2 vīrusa RNS, nav pagājušas vairāk kā 180 dienas un pēc Eiropas Zāļu aģentūras vai līdzvērtīgu regulatoru reģistrētas vai Pasaules Veselības organizācijas atzītas vienas vakcīnas devas saņemšanas ir pagājušas četrpadsmit dienas, atbilstoši MK noteikumu Nr.360 38.31 punktam var organizēt publiskus pasākumus un piedalīties tajos, kā arī sniegt un saņemt pakalpojumus klātienē, tai skaitā ēdināšanas un izklaides pakalpojumus, skaistumkopšanas un labsajūtas pakalpojumus, saņemt kultūras (kino un teātra izrādes, koncerti, izstādes, muzejpedagoģiskās un izglītojošās norises u. c.) pakalpojumus, piedalīties profesionālās pilnveides pasākumos, kā arī sniegt fotopakalpojumus un piedalīties laulību reģistrācijā, nelietojot mutes un deguna aizsegus, neievērojot divu metru distanci un neievērojot darba laika ierobežojumus. Lai nodrošinātu to, lai MK noteikumu Nr.360 38.27 punktā minētās personas varētu apmeklēt publiskus pasākumus kopā ar saviem bērniem un radītu ģimenēm labvēlīgu pasākumu pieejamību, noteikumi papildināti ar nosacījumu, ka minētās personas var apmeklēt publiskus pasākumus kopā ar nepilngadīgiem bērniem, t.i. no 0 – 12 gadiem bez sadarbspējīga sertifikāta uzrādīšanas un no 12 gadiem, uzrādot sadarbspējīgu testēšanas sertifikāts (gadījumā, ja bērnam no 12 gadiem nav sadarbspējīgs vakcinēšanas sertifikāts), ja pasākumu organizators pasākumu norises vietā var nodrošināt atsevišķu sektoru, kurā tiek ierādītas vietas [38.27](https://likumi.lv/ta/id/315304#p38.27) punktā minētajām personām ar bērniem. Sektorā sēdvietas izkārtojamas atbilstoši 38.34 punktā minētajām prasībām. Minētais nosacījums būtu spēkā gadījumos, ja pasākuma organizators var nodrošināt atsevišķa sektora nodalīšanu minētajām personām un par to ir ievietojis informāciju pasākuma norises publicitātes vai biļešu iegādes vietās. Uz koplietošanas telpu lietošanu šādos pasākumos tiks attiecināti vispārējie drošības un distancēšanās nosacījumi – 2 m distance un masku lietošana, kā arī 38.34  noteiktais pasākumu apmeklētāju skaita ierobežojums telpās ģimenes sektorā, kurā ierādītas vietas 38.27 punktā minētajām personām ar bērniem. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz publisko pasākumu organizatoriem un apmeklētājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Buševica 67330263

Liga.Busevica@km.gov.lv